અમદાવાદ, તા.૧,રાજયમાં ધોરણ-૧૨ના ક્રમિક વર્ગવધારાને ઈન્‍ડેક્‍સ નંબર ફાળવવામાં ગુજરાત માધ્‍યમિક અને ઉચ્‍ચત્તર માધ્‍યમિક શિક્ષણ બોર્ડ દ્વારા આંખ આડા કાન કરવામાં આવી રહ્યા છે. રાજયની ઉચ્‍ચત્તર માધ્‍યમિક કેટલીક શાળાઓનાં ક્રમિક વર્ગ વધારા અન્‍વયેના ધોરણ ૧૨ના વર્ગોને ઈન્‍ડેક્‍સ નંબરની ફાળવણી નહિં કરવામાં આવે તો વિદ્યાર્થીઓ બોર્ડની પરીક્ષાના ફોર્મ કેવી રીતે ભરી શકશે. તેવો સવામણનો સવાલ શિક્ષકો અને વિદ્યાર્થીઓમાંથી ઉઠવા પામ્‍યો છે. પ્રાપ્ત થતી માહિતી મુજબ ગુજરાત માધ્‍યમિક શિક્ષણ બોર્ડ દ્વારા માર્ચમાં લેવાનારી ધોરણ ૧૦ અને ૧૨ની બોર્ડની પરીક્ષાના ઓનલાઈન આવેદન પત્રો ભરવાની કાર્યવાહી અત્‍યારે ચાલુ છે.